న్యూఢిల్లీ: భారతీయ స్టేట్ బ్యాంక్ (ఎస్బిఐ) కారు, బంగారం, వ్యక్తిగత రుణాల ప్రాసెసింగ్ ఫీజులో 100 శాతం మినహాయింపు ఇస్తున్నట్లు ప్రకటించింది. గృహా రుణాలపై ఇస్తున్న ప్రాసెసింగ్ ఫీజు మినహాయింపునకు ఇది అదనమని తెలిపింది. ఈ ఏడాది డిసెంబరు 31 వరకు ప్రాసెసింగ్ ఫీజులో వంద శాతం మినహాయింపు అమల్లో ఉంటుందని తెలిపింది. కాగా వ్యక్తిగత బంగారం రుణాల ప్రాసెసింగ్ ఫీజులపై మాత్రం 50 శాతం మినహాయింపు ఇస్తున్నట్లు పేర్కొంది. ఇది అక్టోబరు 31 వరకు అందుబాటులో ఉంటుందని తెలిపింది.  అలాగే వ్యక్తిగత రుణాలకు సంబంధించి ఎక్స్ప్రెస్ క్రెడిట్ ప్రాసెసింగ్ ఫీజులపై 50 శాతం మినహాయింపు పొందవచ్చని తెలిపింది. సెప్టెంబరు 30 వరకు వినియోగదారులు ఈ మినహాయింపును అందుకోవచ్చని ఎస్బిఐ తెలిపింది.
newdhilly: bhaarateeya state bank (esbi) kaaru, bangaram, vyaktigata runaala prossesing feejulo 100 saatam minahaayimpu istunnatlu prakatinchindi. gruha runaalapai istunna prossesing feeju minahaayimpunaku idhi adanamani telipindi. ee edaadi disembaru 31 varaku prossesing feejulo vanda saatam minahaayimpu amallo untundani telipindi. kaga vyaktigata bangaram runaala prossesing pheejulapai maatram 50 saatam minahaayimpu istunnatlu perkondi. idhi aktobaru 31 varaku andubaatulo untundani telipindi.  alaage vyaktigata runaalaku sambandhinchi express credit prossesing pheejulapai 50 saatam minahaayimpu pondavacchani telipindi. septembaru 30 varaku viniyogadaarulu ee minahaayimpunu andukovachani esbi telipindi.